OpenLLM-France/wikimedia huggingface dataset:
# Shakori

Els shakori eren una de les tribus dels Boscos del Sud-est. Es pensa que parlaven una de les llengües siouan i eren aliats estrets d'altres tribus properes, com els eno i sissipahaw. El seu nom també es registra com Shaccoree i es pot confondre amb Sugaree. La seva primera menció en la història és de Yardley en 1654 que ofereix una guia de registres tuscarores dels Cacores de Haynoke que, encara que més petits en estatura i nombre, van ser capaços d'evitar els tuscarores. Els seus pobles es troben al voltant de l'actual Hillsborough (Carolina del Nord) al llarg de les ribes del riu Eno i riu Shocco.

## Cultura

Encara que se sap poc dels shakori, se sap que en el moment del contacte, eren poc diferents de les tribus circumdants. Els wigwam i altres estructures eren fetes d'arbres joves entrellaçats i pals que estaven cobertes de fang en lloc de l'escorça típica utilitzada per altres tribus, i eren de fet molt semblants als habitatges tradicionals dels quapaws d'Arkansas. Al centre del poble els homes jugaven sovint a un joc llançant pedres, probablement similar al chunkey jugat per les tribus més al sud i l'oest.

## Idioma

El shakori eren associats amb altres tribus sioux, com els sissipahaw i eno, i es creu que tots ells parlaven la mateixa llengua sioux; però, es va debatre si els shakori, eno, i sissipahaw eren tribus diferents o bandes de la mateixa tribu. Aquesta distinció era discutible com les tribus es van fusionar entre si. Encara que fusionats en les restes d'altres tribus, el dialecte va sobreviure fins a 1743 pels eno que van resistir l'assimilació als catawba.

## Història

Encara que els seus orígens són incerts, s'assumeix que com moltes de les tribus de la zona, els shakori es va unir contra els colons anglesos a la Guerra Yamasee. És probable que per llavors ja estaven confederats o fusionats amb restes d'altres tribus. Hom pot trobar descendents dels shakori entre els catawbes i els saponi, però la pròpia tribu shakori actualment és extingida.

## Notes

* ↑ Hodge, F. W. (1910). The Handbook of American Indians North of Mexico. Washington, D.C.: Government Printing Office.
* ↑ Mooney, J. (1894). The Siouan Tribes of the East. Washington, D.C.: Government Printing Office.
# Selecció femenina de futbol de Bèlgica

La selecció femenina de futbol de Bèlgica representa a Bèlgica a les competicions futbolìstiques femenines internacionals de seleccions nacionals. Actualment ocupa la 26ª posició al Ranking FIFA, i l'Eurocopa 2017 serà el seu debut a una fase final.

## Actual plantilla

Convocatòria de setembre de 2016 per a la classificació per a l'Eurocopa 2017. Les banderes representen la lliga on juga la jugadora.
| Porteres | Porteres | Defenses | Defenses | Centrecampistes | Centrecampistes | Davanteres | Davanteres |
| 01 | Justin Odeurs | 03 | Heleen Jaques | 06 | Tine de Caigny | 02 | Davina Philtjens |
| 12 | Diede Lemey | 05 | Lorca van de Putte | 07 | Eike van Gorp | 09 | Tessa Wullaert |
| | | 19 | Imke Courtois | 11 | Janice Cayman | 10 | Aline Zeler (C) |
| | | 22 | Laura Deloose | 14 | Lenie Onzia | 13 | Tine Schryvers |
| | | 23 | Ellen van Wynendaele | 15 | Sara Yuceil | | |
| | | | | 15 | Lien Mermans | | |
| | | | | 17 | Julie Biesmans | | |

## Històric

| Primer partit | França 1-2 Bèlgica (30/05/1976) |
| Majors victòries | Bèlgica 11-0 Azerbaidjan (19/06/2010) | Bèlgica 11-0 Grècia (13/09/2014) |
| Majors derrotes | Noruega 8-0 Bèlgica (26/09/1992) | Espanya 9-1 Bèlgica (29/02/2004) |
| Millor resultat al Mundial | |
| Millor resultat als Jocs Olímpics | |
| Millor resultat a l'Eurocopa | |
| Millor posició al Ranking FIFA | 26è (2016) |
| Pitjor posició al Ranking FIFA | 35è (2011) |
| Jogadora amb més internacionalitats | Femke Maes (84) |
| Jogadora amb més gols | Tessa Wullaert (28) |
JOCS OLÍMPICS :
| Edició | Classificació | Classificació | Fase final | Fase final | Fase final | Fase final | Fase final |
| Edició | | | Setzens de final | Vuitens de final | Quarts de final | Semifinals | Final / Bronze |
| 1996 | Mundial 1995 |
| 2000 | Mundial 1999 |
| 2004 | Mundial 2003 |
| 2008 | Mundial 2007 |
| 2012 | Mundial 2011 |
| 2016 | Mundial 2015 |
| MUNDIAL ||||||||||
| Edició | Classificació | Classificació | Fase final | Fase final | Fase final | Fase final | Fase final |
| Edició | Fase regular | Play-offs | Setzens de final | Vuitens de final | Quarts de final | Semifinals | Final / Bronze |
| 1991 | Eurocopa 1991 |
| 1995 | Eurocopa 1995 |
| 1999 | Rússia ¹ |
| 2003 | Segona Divisió |
| 2007 | Dinamarca ¹ |
| 2011 | Suècia ¹ |
| 2015 | Països Baixos ¹ |
| EUROCOPA ||||||||||
| Edició | Classificació | Classificació | Fase final | Fase final | Fase final | Fase final | Fase final |
| Edició | Fase regular | Play-offs | Setzens de final | Vuitens de final | Quarts de final | Semifinals | Final / Bronze |
| 1984 | Dinamarca ¹ |
| 1987 | Suècia ¹ |
| 1989 | Txecoslovàquia ¹ |
| 1991 | Anglaterra ¹ |
| 1993 | Noruega ¹ |
| 1995 | Anglaterra ¹ |
| 1997 | Segona Divisió |
| 2001 | Segona Divisió |
| 2005 | Noruega ¹ |
| 2009 | Països Baixos ¹ |
| 2013 | Islàndia ¹ |
| 2017 | Sèrbia ¹ |
¹ Fase de grups. Selecció eliminada mitjor possicionada en cas de classificació, o selecció classifica pitjor possicionada en cas d'eliminació.

## Referències

* ↑ «FIFA». Arxivat de l'original el 2018-06-16. [Consulta: 29 octubre 2016].
# Selscheid

Selscheid (en luxemburguès: Selschent; en alemany: Selscheid) és una vila i capital de la comuna d'Eschweiler situada al districte de Diekirch del cantó de Wiltz. Està a uns 47 km de distància de la ciutat de Luxemburg.

## Referències

* ↑ «Selscheid». [Consulta: 2 octubre 2015].
# Seltsó (Leningrad)

* Per a altres significats, vegeu «Seltsó».
Seltsó (en rus: Сельцо) és un poble de l'óblast de Leningrad, a Rússia, que el 2017 tenia 51 habitants, pertany al districte de Vólossovo.

## Referències

* ↑ «Переписная оброчная книга Водской пятины 1500 года» С. 593 (304)
* ↑ Йордебокер Писцовые книги Ижорской земли. Том 1. Годы 1618—1623, С. 83
* ↑ «Генеральная карта провинции Ингерманландии» Э. Белинга и А. Андерсина, 1704 г., составлена по материалам 1678 г.
# Shunkōsai Hokushū

    En aquest nom japonès, el cognom és Shunkōsai.
Shunkōsai Hokushū (japonès: 春好斎　北洲), també conegut com a Shunkō IV, va ser un dissenyador de xilografies d'estil ukiyo-e d'Osaka. Va estar actiu del 1802 al 1832. És conegut per haver estat alumne de Shōkōsai Hambei, i potser també va estudiar amb Hokusai. Va fer servir el nom de Shunkō (春好) fins al 1818, quan va canviar-se el nom pel de “Shunkōsai Hokushū”. Va ser l'artista més important d'Osaka durant les dècades de 1810–20 i va establir l'estil Osaka dels gravats d'actors.

## Bibliografia

* Keyes, Roger S. & Keiko Mizushima, The Theatrical World of Osaka Prints, Philadelphia, Philadelphia Museum of Art, 1973, 266.
* Lane, Richard, Images from the Floating World, The Japanese Print, New York, Putnam, 1978, 276-7.
* Newland, Amy Reigle, The Hotei Encyclopedia of Japanese Woodblock Prints, Amsterdam, Hotei Publishing, 2005, Vol. 2, 488.
* Roberts, Laurance P., A Dictionary of Japanese Artists, Tokyo, Weatherhill, 1976, 49.

## Vegeu també

* Impressió xilogràfica al Japó.

## Referències

* ↑ Roberts, 1976, p. 49
* ↑ Newland, 2005, p. 488
# Settefrati

Settefrati és un comune (municipi) de la província de Frosinone, a la regió italiana del Laci, situat a uns 120 km a l'est de Roma i a uns 40 km a l'est de Frosinone.
Settefrati limita amb els municipis de Barrea, Civitella Alfedena, Gallinaro, Opi, Picinisco i San Donato Val di Comino.
A 1 de gener de 2019 tenia 729 habitants.

## Llocs d'interès

* Antic Santuari de Canneto. A prop seu, el 1958, es van trobar restes d'un antic temple dedicat a la deessa itàlica Mefitis (segle III aC).
* Restes d'una vil·la romana de l'època imperial. Es van trobar l'any 1974, a menys d'un quilòmetre del centre de la ciutat, a la Casa Firma.
* Castell del segle x. En resten una torre i algunes ruïnes.

## Referències

* ↑ ISTAT - Resident population on 1st January
* ↑ «Còpia arxivada». Arxivat de l'original el 2019-03-13. [Consulta: 4 novembre 2019].

## Enllaços externs

* web oficial (italià)
# Sociologia de la ignorància de la ciència

La sociologia d'ignorància científica (SIC) és l'estudi de la ignorància que hi ha dins i fora de la ciència. La manera més comuna és entendre la ignorància com a alguna cosa rellevant, més que senzillament una manca de coneixement. Hi ha dues àrees distintes on la sociologia d'ignorància científica està sent estudiada: una centrada en la ignorància en la recerca científica i una altra centrada en la ignorància pública de la ciència. La sociologia d'ignorància científica és un camp complementari a la sociologia del coneixement científic.

## Ignorància en recerca científica

Generalment, la paraula 'ignorància' té un to negatiu, i durant molt temps la ignorància científica va ser vista com una cosa purament negativa. Recentment, tanmateix, les persones han començat a abandonar aquesta idea per intentar trobar utilitat a la ignorància deliberada. Això, generalment, s'ha anomenat ignorància útil. Un primer pas per a trobar els usos de la ignorància és adonar-se que la ignorància és inevitable. Com diu Matthias Gross: "El coneixement nou també significa més ignorància".

## Ignorància pública de ciència

Aquesta divisió de la SIC, generalment, està observant les causes de la ignorància pública de la ciència, així tant com l'impacte que pugui tenir en la societat i la recerca científica. Una manera de categoritzar les causes de la ignorància és aquesta:
* Elecció deliberada, a causa d'estar-hi desinteressat.
* Divisió laboral, en el sentit que no és pertinent per a una feina.
* Constitució mental, quan es té una ment no-científica.

## Referències

* ↑ Stocking, Holly «On Drawing Attention to Ignorance». Science Communication, 20, 1, 01-09-1998, pàg. 165–178. DOI: 10.1177/1075547098020001019 [Consulta: 24 març 2015].
* ↑ Pinto, M. F. «Tensions in agnotology: Normativity in the studies of commercially driven ignorance». Social Studies of Science, 45, 2, 19-01-2015, pàg. 294–315. DOI: 10.1177/0306312714565491 [Consulta: 21 abril 2015].
* ↑ Gross, Matthias. Ignorance and surprise : science, society, and ecological design. Cambridge, Mass.: MIT Press, 2010, p. 1. ISBN 9780262013482 [Consulta: 21 abril 2015].
* ↑ Michael, Mike. Ignoring science: discourses of ignorance in the public understanding of science. 1. publ.. Cambridge [u.a.]: Cambridge Univ. Press, 1996, p. 107–125. ISBN 0-521-43268-5 [Consulta: 26 maig 2015].
# Sinagoga Nidhe Israel

La Sinagoga Nidhe Israel (en hebreu בית הכנסת נדחי ישראל) és una sinagoga a la ciutat de Bridgetown, la capital de la nació antillana de Barbados. També té la distinció de ser una de les sinagogues més antigues de l'hemisferi occidental, i una propietat de la Barbados National Trust. L'any 2011, la sinagoga i l'excavació Micvé es van designar com a propietats protegides per la UNESCO com a part del Patrimoni de la Humanitat històric de Bridgetown i la zona de Garrison.

## Referències

* ↑ www.jewish-history.com
* ↑ «www.barbadosnationaltrust.org/». Arxivat de l'original el 2016-10-02. [Consulta: 28 setembre 2016].
* ↑ www.boston.com
# Sewickley Hills

Sewickley Hills és una població dels Estats Units a l'estat de Pennsilvània. Segons el cens del 2000 tenia 652 habitants.

## Demografia

Segons el cens del 2000, Sewickley Hills tenia 652 habitants, 225 habitatges, i 186 famílies. La densitat de població era de 101,1 habitants/km².
Dels 225 habitatges en un 40% hi vivien nens de menys de 18 anys, en un 77,3% hi vivien parelles casades, en un 3,6% dones solteres, i en un 16,9% no eren unitats familiars. En el 13,8% dels habitatges hi vivien persones soles el 6,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,9 i el nombre mitjà de persones que vivien en cada família era de 3,23.
Per edats la població es repartia de la següent manera: un 28,8% tenia menys de 18 anys, un 4,3% entre 18 i 24, un 25,2% entre 25 i 44, un 32,8% de 45 a 60 i un 8,9% 65 anys o més.
L'edat mediana era de 40 anys. Per cada 100 dones de 18 o més anys hi havia 98,3 homes.
La renda mediana per habitatge era de 79.466 $ i la renda mediana per família de 92.102 $. Els homes tenien una renda mediana de 58.125 $ mentre que les dones 31.875 $. La renda per capita de la població era de 38.681 $. Entorn del 3,6% de les famílies i el 3,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sewickley Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Sewickley Hills». American Fact Finder. Oficina del Cens dels Estats Units, 12-01-2010.
# Slagharen

Slagharen és una població del municipi de Hardenberg a la província d'Overijssel, al centre-est dels Països Baixos. L'1 de gener del 2021 tenia 3.125 habitants.
El parc d'atraccions de Slagharen, antigament conegut com a parc de ponis de Slagharen, es troba en aquest poble des del 1963.

## Personatges coneguts

* Chantal Beltman, ex-ciclista neerlandesa

## Referències

* ↑ «Kerncijfers wijken en buurten 2021» (en neerlandès). Oficina Central d'Estadística, 06-08-2021. [Consulta: 8 agost 2022].
* ↑ «Oprichter Henk Bemboom van 'Ponypark Slagharen' overleden» (en neerlandès). RTV Oost, 02-06-2014. [Consulta: 8 agost 2022].
# Stanley William Hayter

Stanley William Hayter, CBE (27 de desembre de 1901 - 4 de maig de 1988) fou un pintor i gravador anglès, associat amb el surrealisme durant la dècada de 1930 i a amb l'expressionisme abstracte partir de 1940. Considerat com un dels gravadors més importants del segle xx, el 1927 Hayter va fundar el llegendari estudi Atelier 17 a París. Des de la seva mort el 1988, s'ha conegut com a Atelier Contrepoint. Hayter va influenciar artistes com Pablo Picasso, Alberto Giacometti, Joan Miró, Alexander Calder, Marc Chagall, Jackson Pollock, Mark Rothko, Maurici Lasansky, KRH Sonderborg, K.P. Brehmer i Tinca Stegovec.
Formà part del grup d'artistes i escriptors internacionals que es trobaven a Tossa (Selva) els anys anteriors a la Guerra Civil Espanyola.
És conegut pel seu treball innovador en el desenvolupament de la impremta amb viscositat (un procés que explora diferents viscositats de les tintes a base d'oli per posar tres o més colors en una sola planxa de gravat en relleu).

## Premis i reconeixements

* 1951 - Hayter rebre una (OBE) de rang oficial a l'Ordre de l'Imperi Britànic
* 1951 - El govern francès li va concedir la Légion d'honneur.
* Gran Bretanya el va triar com a artista representatiu la Biennal de Venècia de 1958
* 1967 - Va ser nomenat Chevalier des Arts et des Lettres dels Ordre des Arts et des Lettres.
* 1968 - Va rebre el rand de Comandant (CBE) de l'Ordre de l'Imperi Britànic.

## Referències

* ↑ «Stanley William Hayter (1901 − 1989)». Art Collection. British Council. Arxivat de l'original el 15 de juliol 2010. [Consulta: 5 octubre 2010].
* 1 2 Brenson, Michael «Stanley William Hayter, 86, Dies; Painter Taught Miró and Pollock». New York Times, May 6, 1988, 06-05-1988 [Consulta: 18 octubre 2008].
* ↑ Editors of Phaidon Press. The Art Book. Londres: Phaidon Press, 1997, p. 211. ISBN 978-0-7148-4487-9.
* ↑ Hacker, Peter M.S. «Biographical Note on S.W. Hayter». Stanley William Slater website, 2002. [Consulta: 18 octubre 2008].
* ↑ Warrington Colescott; Arthur Hove. Progressive printmakers: Wisconsin artists and the print renaissance. University of Wisconsin Press, 1999, p. 164. ISBN 978-0-299-16110-1 [Consulta: 17 setembre 2010].
* ↑ Gerald W. R. Ward. The Grove encyclopedia of materials and techniques in art. Oxford University Press, 2008, p. 198. ISBN 978-0-19-531391-8 [Consulta: 17 setembre 2010].
# Smúixkine

Smúixkine (en (ucraïnès): Смушкине, en rus: Смушкино, Smúixkino) és un poble de la República Autònoma de Crimea, a Ucraïna, que el 2014 tenia 17 habitants. Pertany al districte rural de Krasnoperekopsk. Fins al 1948 la vila es deia Kalantxak.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Silvestre Siròpul

Silvestre Siròpul grec medieval: Σίλβεστρος Συρόπουλος, Sílvestros Sirópulos; nascut cap al 1400 i mort després del 1464) fou un funcionari romà d'Orient, gran eclesiarca de Santa Sofia i diceofílax del patriarcat de Constantinoble. Era originari de Constantinoble.
Formà part de la delegació romana d'Orient al Concili de Florència el 1438-39. Signà el decret d'unió entre les esglésies llatina i grega. En tornar a Constantinoble, al·legà que ho havia fet per coacció i renegà de la unió. Esdevingué partidari de l'arquebisbe Marc d'Efes, cap de la facció antiunionista. El 1443 escrigué les seves Memòries (Ἀπομνημονεύματα, Apomnemonévmata), un important relat de primera mà del concili i, especialment, de les intrigues en els passadissos. Tot i que la seva narració presenta un clar biaix contra el concili, no era fals, i el seu biaix no era pas pitjor, en general, que el del mateix concili.
Segons el seu editor més recent, les seves memòries foren editades i publicades de bell nou cap al 1461.

## Referències

* 1 2 3 Kajdan, 1991, «Syropoulos, Sylvester» (A. Papadakis).
* 1 2 Matthew R. Lootens, "Silvestros Syropoulos". A: Graeme Dunphy i Cristian Bratu (editors), Encyclopedia of the Medieval Chronicle. Consulta: 21 setembre 2017.

## Bibliografia

* Kajdan, A. The Oxford Dictionary of Byzantium (en anglès). Oxford University Press, 1991. ISBN 0-19-504652-8.
# Silvestre Varela

Silvestre Manuel Gonçalves Varela (Almada, 2 de febrer de 1985) és un futbolista portuguès, que ocupa la posició de migcampista. Ha estat internacional sub-21 amb la selecció portuguesa i ha participat en el Mundial del Brasil 2014.

## Trajectòria

Format al planter de l'Sporting Clube de Portugal, va ser cedit a la Casa Pia AC i al Vitória Futebol Clube. De nou a l'Sporting, no es fa amb un lloc titular, sent suplent a la campanya 05/06.
A la temporada 07/08 és cedit al Recreativo de Huelva, de la primera divisió espanyola. Els andalusos baixarien a Segona eixa temporada i el migcampista va aparèixer en 22 partits. Al seu retorn a Lisboa, és transferit al CF Estrela da Amadora.
La seua bona campanya a l'Amadora possibilita que el FC Porto el fitxe al març del 2009, debutant al juliol d'eixe mateix any.

## Referències

* ↑ «Varela: Toque português no melhor ataque» (en portuguès). Sábado, 22-02-2014 [Consulta: 19 abril 2018]. Arxivat 20 April 2018$^{[Datemismatch]}$ a Wayback Machine. «Còpia arxivada». Arxivat de l'original el 2018-04-20. [Consulta: 23 setembre 2018].
* ↑ «Sporting sofre para ganhar» (en portuguès). Correio da Manhã, 20-08-2005 [Consulta: 19 abril 2018].
* ↑ «A febre fatal do leão» (en portuguès). Correio da Manhã, 10-12-2005 [Consulta: 19 abril 2018].
* ↑ «El Recreativo presenta a Silvestre Varela y confirma el fichaje de Camuñas» (en castellà). Marca, 26-06-2007 [Consulta: 21 novembre 2013].
* ↑ «El Recreativo de Huelva confirma el fichaje del portugués 'Beto'» (en castellà). Diari AS, 01-07-2007 [Consulta: 2 agost 2016].
* ↑ «E. Amadora: Varela rescinde com Sporting para «relançar carreira»» (en portuguès). Mais Futebol, 24-08-2008 [Consulta: 19 abril 2018].
* ↑ «Silvestre Varela to miss World Cup after breaking leg in training». PortuGOAL, 20-03-2010. Arxivat de l'original el 18 de març 2012. [Consulta: 27 març 2011].
# Sinocrossocheilus labiatus

Sinocrossocheilus labiatus és una espècie de peix cipriniforme de la família dels ciprínids. Els mascles poden assolir els 7,2 cm de longitud total. Es troba a la Xina.

## Referències

* ↑ Wu H.-W., Lin R.-D. & Q.-X. Chen, X.-L. Chen M.-Q. He. 1977. Barbinae. Pp. 229-394. A: Wu, H.-W. (ed.) Zhongguo like yulei zhi. [The cyprinid fishes of China] Volum 2. People's Press, Shanghai, Xina [ref. 12558]. Cyprinids China.
* ↑ BioLib (anglès)
* 1 2 FishBase (anglès)
* ↑ Su, R.F., J.X. Yang i G.H. Gui 2003 Taxonomic review of the genus Sinocrossocheilus Wu (Teleostei: Cyprinidae), with a description of four new species. Zool. Stud. 42(3):420-430.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Le-Yang Yuan, E. Zhang & Yan-Fei Huang, 2008, Zootaxa 1809: 36-48 (anglès)
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Volta a Suïssa 1966

La Volta a Suïssa 1966 fou la 30a edició de la Volta a Suïssa. Aquesta edició es disputà del 12 al 19 de juny de 1966, amb un recorregut de 1.476 km distribuïts en 7 etapes. La sortida i l'arribada fou a Zúric.
El vencedor final fou l'italià Ambrogio Portalupi, que s'imposà per tan sols 12" sobre el seu compatriota Carlo Chiappano. El suís Rudi Zollinger completà el podi, alhora que es feia amb la classificació de la muntanya. El millor en la classificació per equips fou el Tigra-Meltina-De Gribaldy.

## Etapes

| Etapa | Data | Recorregut | Km | Vencedor d'etapa | Líder de la general |
| 1ª | 12 de juny | Zúric - Yverdon-les-Bains | 237 | Ambrogio Portalupi (ITA) | Ambrogio Portalupi (ITA) |
| 2ª | 13 de juny | Yverdon - Villars-sur-Ollon | 175 | Carlo Chiappano (ITA) | Ambrogio Portalupi (ITA) |
| 3ª | 14 de juny | Villars-sur-Ollon - Saas-Fee | 158 | Mario da Dalt (ITA) | Ambrogio Portalupi (ITA) |
| 4ª | 15 de juny | Saas-Fee - Lugano | 253 | Alfred Ruegg (SUI) | Ambrogio Portalupi (ITA) |
| 5ª | 17 de juny | Lugano - Zug | 227 | Mario da Dalt (ITA) | Ambrogio Portalupi (ITA) |
| 6ª | 18 de juny | Zug - Rorschach | 194 | Vito Taccone (ITA) | Ambrogio Portalupi (ITA) |
| 7ª | 19 de juny | Rorschach - Zúric | 232 | Werner Weber (SUI) | Ambrogio Portalupi (ITA) |

## Classificació final

| | Ciclista | Equip | Temps |
| 1 | Ambrogio Portalupi (ITA) | Vittadello | 42h 27' 11" |
| 2 | Carlo Chiappano (ITA) | Sanson | + 12" |
| 3 | Rudi Zollinger (SUI) | Tigra | + 1' 55" |
| 4 | Franco Balmamion (ITA) | Sanson | + 2' 25" |
| 5 | Karl Brand (SUI) | Tigra | + 2' 46" |
| 6 | Rolf Maurer (SUI) | Tigra | + 2' 49" |
| 7 | Paul Zollinger (SUI) | Tigra | + 3' 58" |
| 8 | Giancarlo Ferretti (ITA) | Dr. Mann | + 5' 54" |
| 9 | Vito Taccone (ITA) | Vittadello | + 6' 20" |
| 10 | Aldo Moser (ITA) | Queen Anne | + 6' 35" |

## Referències

* ↑ «Tour de Suisse 1966». sitiodeciclismo.net. [Consulta: 9 juny 2015].
* ↑ «Tour de Suisse 1966». Les-Sports.info. [Consulta: 9 juny 2015].

## Enllaços externs

* Web oficial Arxivat 2010-08-25 a Wayback Machine. (alemany) (francès)